NAZIV PROJEKTA

(radni naziv: *Fotosekcija*)

PROVODITELJ PROJEKTA

Klub studenata etnologije i kulturne antropologije KSEKA.

U provedbi pojedinih tema ostvarila bi se suradnja i s drugim udrugama.

MJESTO I VRIJEME PROVEDBE

Sastanci sekcije održavali bi se kada su po fakultetskoj satnici svi članovi sekcije slobodni.

 Rezultati rada sekcije bili bi predstavljeni na Facebook stranici Kluba ili vlastitoj stranici sekcije, na prostoru Filozofskog fakulteta, te po mogućnosti u drugim izložbenim prostorima.

VODITELJICA PROJEKTA

Felina Bolanča

OPIS I CILJ PROJEKTA

Fotosekcija je nastala sa idejom sličnom onom projekata kao što je *Humans of New York*, a kakvi sada postoje u skoro svakom većem gradu, pa tako i u Zagrebu. Takvi projekti vođeni su idejom „jedan portret – jedna priča“ ili „upoznajte ljude ovog grada i pogledajte što imaju za reći“. Budući da u Zagrebu postoji sličan projekt, i da su društvene mreže zatrpane sličnim projektima, a osobito u odnosu na struku studenata, ovaj bi imao specifičan odmak. Fokus fotografija bio bi na određenim etnološkim/kulturnoantropološkim problemima.

Cilj projekta je provoditi dokumentarni fotografski projekt s etnološkim/kulturnoantropološkim obratom. U sklopu projekt organizirat će fotografski izlasci na „teren“, te fotografirati „svakodnevica“ i ljudi oko nas s kazivanjima fotografiranih. No, osim dokumentacije svakodnevice cilj projekta je dokumentirani materijal ujedno i interpretirati i analizirati (od strane samih fotografa), te kroz njega ili u njemu adresirati određene etnološke/kulturnoantropološke i društvene probleme. Konačni cilj je organiziranje izložbi i prigodno objavljivanje fotografija i kazivanja sugovornika na Facebook stranici Kluba ili zasebnoj stranici sekciji.

SADRŽAJ PROJEKTA

**Izlasci na teren i fotografiranje:** organizirano je u tematskim blokovima i na mjesečnoj bazi pod pretpostavkom da je mjesec dana dovoljno da se napravi teren, transkribira intervju, obrade i izaberu slike te postave na Facebook. Zainteresirani moraju imati svoju opremu (dovoljan je mobitel ili obični fotoaparat). Glavna smjernica rada jest da sudjelovanje drugih osoba (fotografiranih i intervjuiranih) u projektu bude dobrovoljno i temeljeno na informiranom pristanku, te da se njima pristupa s poštovanjem štiteći integritet i dostojanstvo osobe.

**Teme terena:** teme su okvirne i nisu isključive, tokom projekta će se mijenjati sa idejama ostalih članova. Fotografije bi se predstavile uz kraći tekst koji će izricati motivaciju i problematiku koju se želi adresirati kroz fotografije.

1) (slobodan izbor)

2) DRAGram festival 2014. u Zagrebu, *Croatian queens/Hrvatske kraljice*

3) Halloween u Zagrebu

4) Božićni sajam/Advent u Zagrebu

5) Percepcije starosti

6) Dolac – prostor i osobe

7) Lokalne tržnice (npr. Trešnjevka, tržnica na Sigečici/Folnegovićevom)

8) Tete čistačice: između čistog i nečistog, i marginalnost ženskog rada

9) Kultura mladih: koncerti

10) Kultura mladih: kave

11) Supkulture

12) Turisti – glavne turističke rute, alternativne turističke rute

14) Ljudi u ulozi simbola Zagreba (reprezentativne osobe u Zagrebu)

PRIHODI (izvori financiranja projekta)

-